system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Tudor Ghideanu?
assistant
Tudor Ghideanu () a fost un filozof și eseist, profesor universitar la Universitatea „Alexandru Ioan Cuza” din Iași. A colaborat la realizarea unor lucrări de referință, printre care Istoria filosofiei românești (Editura Academiei, 1985).

Biografie
Urmează Școala primară la Cordun, studiile gimnaziale și liceale la Roman, Liceul Roman-Vodă (1958). Este admis primul la Facultatea de Filosofie a Universității Al.I.Cuza din Iași. În sesiunea iunie-iulie 1963 obține Diploma de merit (nr. 5010), fiind șef de promoție pe țară și devine diplomat în filosofie; în același an (1963) se căsătorește cu Adela Gafița, profesor de limba română. Din această căsătorie s-au născut patru copii: doi băieți (Bogdan și Preda) și două fete (Carmen și Alina).
În anul 1966 cunoaște debutul literar în Iașul Literar cu Fugile și Minciuni pozitive. La 20 iulie 1972 susține teza Curentul fenomenologic în filosofia franceză contemporană, și este numit doctor în filozofie. La 9 februarie 1977 primește titlul de conferențiar doctor titular la disciplinele: Istoria filosofiei contemporane și Istoria filosofiei românești, și devine șeful catedrei de Filosofie al Facultății de Filosofie din cadrul Universității Al.I.Cuza din Iași, până la 1 martie 1985. În octombrie 1983 participă la Congresul de filosofie de la Jena. Autor a zeci de articole și studii de specialitate, publicate în Cronica, Convorbiri literare, Ateneu, Tribuna, Revista de Filosofie.

Lucrări publicate 
 Percepție și morală în fenomenologia franceză, Ed. Științifică și Enciclopedică, București 1979
 Conștiința filosofică de la Husserl la Teilhard de Chardin, Ed. Junimea, Iași 1981 
 Anamnesis sau Treptele aducerii aminte, Ed. Junimea, Iași 1987 
 Temeiuri critice ale creației, Ed.Științifică și Enciclopedică, București 1988 ( Premiul Vasile Conta al Academiei Române)
 Terra Genitrix – Simțire și cugetare românească, Ed. Institutului Național pentru Societatea și Cultura Română, Iași 1998
 Ekpirosis sau Posesia focului, Ed. Institutului Național 1999 
 Odysseea conștiinței filosofice moderne vol.I – de la Kant la Nietzsche, Ed. Junimea, Iași 2000 
 Odysseea conștiinței filosofice contemporane vol.II – de la Pragmatism la Husserl (Fenomenologie), Ed. Junimea, Iași,  2000
 Odysseea conștiinței filosofice contemporane vol.III – de la Heidegger la Postomodernism, Ed. Junimea, Iași,  2000, ediția a II-a 2003
 Filosofia modernă și postmodernă (format academic), Ed. Junimea 2003
 Filosofia lui Eminescu,  Ed. Cronica, Iași 2004
 Logosul afirmației, Ed.Lumen, Iași 2007
 Filosofia statului și societății civile în viziunea lui Hegel, Ed. Vasiliana, Iași 2006
 Spiritul legii în iluminismul francez, Ed. Vasiliana, Iași 2006
 Tinerețea filosofică după Mircea Vulcănescu, Ed. Vasiliana, Iași 2009
 Dreptatea - O interogație deschisă, Ed. Vasiliana, Iași 2004
 Rătăcirile epistemologice ale empirismului, Ed. Studis, Iași 2011
 Ce mult te-am iubit, Eli  (eseu despre Mircea Eliade), Ed. Studis, Iași 2013
 În peștera lui Platon nu se naște Christ, Princeps-Edit, Iași 2014.
 Existențialismul – Comedia umanistă a secolului XX, Ed. Moldova, Iași, 1999 
 Melchisedec, lumina Ortodoxiei românești, Ed. Mușatinia, Roman 2009, ISBN 978-973-87777-5-0
 Autocefalie și patriarhie Ed. Mușatinia, Roman 2010, ISBN 978-606-8203-00-3
 Chivotul syncategorematelor și infinitul (Teorema Tetractis și aplicațiile ei cibernetice), Ed. Mușatinia, Roman 2010, ISBN 978-606-8203-02-7
 Rătăcirile epistemologice ale empirismului pragmatic Ed. StudIs, Iași 2011

Reeditări
 Chronica Romanului și a Episcopiei de Roman, autor Melchisedec Ștefănescu, ediție îngriită, studiu introductiv, transliterare, note și comentarii, prof. univ. dr. Tudor Ghideanu, 450 p. Ed. Mușatinia, Roman 2008 ISBN 978-973-87777-2-9

Coordonator Masterat: Filosofie Creștină - Universitatea „Al. I. Cuza” Iași
 Splendoarea bucuriei în ontologia trinității, Ed. Lumen, Iași, 2008
 Sensul teandric al iubirii, Ed. lumen, Iași, 2007
 Melchisedec al României, Ed. lumen, iași, 2007
 Adversus haereses, vol.I, II, III, IV – filosofie creștină și dialog cultural, 2007-2010
 Filosofia criteriului și timpul funciar, Ed. Ștefan Lupașcu, Iași 2008

Premii 
Pentru contribuția sa la elaborarea și coordonarea mai multor volume
colective, între care și sinteza Istoria filosofiei românești, Editura Academiei
Române (1985) va primi premiul Vasile Conta, acordat de Academia
Română în anul 1990.

Afilieri 
 Din 1992  membru al Institutului Mondial de Fenomenologie din S.U.A.
 Membru fondator al Societății Culturale George Radu Melidon din Roman, 2009

Note

Bibliografie
 O antologie a literaturii nemțene, Laurian Ante, Ed. Mușatinia, Roman, 2006, p. 126-128, ISBN 978-973-876-251-0
 Personalități romașcane, Mihaela Tihon, Marius Neculai, Colecția Studia Et Documenta - No. 23, Academia Historico - Iuridico - Theologica Petrus Tocănel - Istituti Theologici Franciscani Roman, Ed. Serafica, 2013, p. 74-75, ISBN 9786068092611
Literatură suplimentară
 Un dicționar al literaturii din județul Neamț de la copiști la suprarealiști, secolul al XV-lea - 2012, Tomșa Constantin, Ed. Cetatea Doamnei&Crigarux, Piatra Neamț, 2014, ISBN 978-606-8450-22-3

Legături externe 
 Filosoful Tudor Ghideanu la 76 de ani ziarul Ceahlăul
 Melchisedec Ștefănescu – ,,Lumina Ortodoxiei românești”  de Tudor Ghideanu, revista Apostolul
 Revista Melidonium

Controversă 

"Cum rimau toate acestea (...) cu rugămintea apăsată, pe care mi-o adresase cu câteva luni în urmă, de a nu denunța plagiatul și impostura lui Tudor Gideanu, șef de catedră (?) la Facultatea de Filozofie din Iași, în marginea lui Heidegger și a filosofiei contemporane în genere...?" 

Gabriel Liiceanu - Jurnalul de la Păltiniș (iulie 1981)

Nașteri în 1938
Cadre didactice universitare ale Universității Alexandru Ioan Cuza din Iași
Filozofi români
Oameni din județul Neamț